nl en fr ne de nl nl en en af nl en nl nl af en nl af af af nl af nl af nl nl nl nl af af en en en nl en af fr en en af fr nds en af fr af en nl fr nl en nl fr fr en nl fr en en nl nl en af af es af nl en nl nl en af en en en en
Saak teen weermagoffisiere: Hof hoor van opdrag ‘om die plek te vernietig’ – DieHoorn
March 2, 2017March 5, 2017
Kol Nthejane (middel) Maandag buite die Oudtshoorn Landdroshof saam met ANC-raadslid Maggy Titus en adv Mervyn Doralingo. Foto: Garnett Wicomb
DIE verhoor van die twee weermag­offisiere wat tereg staan op klagtes van intimidasie en dat hulle die po­lisie in die uitvoering van hul pligte verhinder het, is Vrydagoggend onverwags in die Oudtshoorn Streekhof tot Juniemaand uitgestel.
Streeklanddros Mark van Wyngaardt het die saak teen kol Nkabu Nthejane, bevelvoerder van die Infanterieskool, en kol Xolanie Man­kayi, ’n voormalige bevelvoerder van die skool, vir vyf dae se verhoor vanaf 19 tot 23 Junie uitgestel omdat hy nie te wel gevoel het nie.
Die beweerde optrede van die offi­siere het op 17 Mei 2014 plaasgevind toe hulle na bewering soldate in pantservoertuie na die Oudtshoorn Polisiekantoor laat opruk het en ge­dreig het om die kantoor op te blaas.
Lt kol Ollie “Baard” Olivier van die SAPD het Donderdag onder kruisverhoor getuig dat ’n besluit om die betrokke dag 35 soldate wat by ’n onwettige kuierplek in Bongolethu in hegtenis geneem is, vry te laat, “in belang van die breë gemeenskap van Oudts­hoorn” gedoen is.
“Ons het almal geïntimideerd ge­voel oor die twee beskuldigdes se optrede,” het Olivier getuig.
Volgens hom het hy en kapt Frans van Rooyen van die polisie se openbare orde-eenheid (POPS) met Nthejane ooreengekom om die soldate vry te laat.
“Ek glo dat die besluit voorkom het dat soldate met gepantserde voertuie opruk na die polisiekantoor.”
Nthejane se houding het volgens Olivier met die aankoms van Man­kayi heeltemal verander en hy het in opdrag van Mankayi die Infanterie­skool gebel om twee peletons soldate in gepantserde voertuie na die po­li­siekantoor te stuur “om die plek te vernietig”.
Olivier het erken dat Mankayi met senior poliseoffisiere oor die aangeleentheid wou praat.
Volgens die twee beskuldigdes se regsverteenwoordiger, adv Mervyn Doralingo, is die polisie nooit ge­dreig nie, en is daar ook nie soldate in pantservoertuie ontbied nie.
“Die beskuldigdes sal kom getuig dat daar wel ’n oproep na die Infanterieskool gemaak is, maar dat dit was “om reelings te tref vir die beveiliging van die weermagbasis”.
Adv Michelle Weyers verskyn vir die staat.
Naamsverandering: Voortrekker dalk Nelson Mandela Boulevard
February 1, 2018February 1, 2018
Deur Liesel le Roux DIE raad van die Groter Oudtshoorn Munisipaliteit oorweeg dit om Voortrekkerweg se naam na die Nelson...
Brand teen Palmoord-huise gestop
January 18, 2018January 18, 2018
Deur Liesel le Roux ’N MAN is verlede Donderdag in hegtenis geneem nadat ’n veldbrand langs die Palmoord in Oudts­hoorn...
Klein Karoo brand weer
March 2, 2017March 2, 2017
35 000 ha  tydens brande by De Rust verwoes Deur Liesel le Roux ’N VERWOESTENDE brand wat die afgelope...
Saak teen hoteleienaar van hofrol verwyder
May 13, 2017May 13, 2017
Deur Garnett Wicomb DIE saak teen ‘n hoteleienaar van Oudtshoorn wat van diefstal en die afvuur van ‘n vuurwapen...
Noue ontkoming toe kragdraad op dak val
November 9, 2017November 10, 2017
Bea sien 14 engele Bea (foto bo) het na die voorval aan haar ouers vertel sy het gevoel hoe...
Diewe vas wat rekenaars, kluis en karkasse steel
July 5, 2018July 5, 2018
Deur Wyndham Ewerts DIE Oudtshoorn Polisie het vandeesweek gou gespeel om drie verdagtes vas te trek nadat vleis, karkasse, vyf...
Groot kontant in nag by Clicks gesteel
March 17, 2017March 17, 2017
CLICKS op Oudtshoorn is vandag gesluit en die polisie tans besig met ‘n ondersoek in die winkel na ‘n...
Kuierplek-moord – verhoor wag tot 2019
November 15, 2018November 15, 2018
Deur Garnett Wicomb DIE verhoor van ’n man wat daarvan aangekla word dat hy op Kersfeesaand 2016 ’n jong...
Klein Karoo brand weerTwee tuistes vir uitkampteater by 2017-KKNK
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details